Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า ̵ …
13 มิ.ย. 2561

Tactical Move
เดินเกมกลยุทธ์บ่าย
สรุปภาวะตลาดเช้า
– SET Index ปรับลดลง 3.96 จุด (-0.23%) ปิดภาคเช้า ที่ 1,723.33 จุด ด้วยมูลค่าการซื้อขาย 20,863.15 ล้านบาท
– Most Positive Impact: CPN (+0.67 จุด), U (+0.55 จุด), CBG (+0.27 จุด)
– Most Negative Impact: AOT (-1.41 จุด), PTTGC (-0.44 จุด), CPALL(-0.44 จุด)
แนวโน้มตลาดบ่าย
– SET Index ปรับลดลง 0.23% ด้วยมูลค่าการซื้อขายที่หดตัวลงเหลือเพียง 2.09 หมื่นล้านบาท โดยกลุ่มหุ้น Big Cap ส่วนใหญ่ปรับลดลงกันถ้วนหน้า ทั้งพลังงาน ปิโตร ธนาคาร ค้าปลีกสื่อสาร คาดว่าช่วงบ่ายดัชนีจะเคลื่อนไหวในกรอบแคบๆระหว่าง 1,718-1,728 จุด
– ตลาดรอการประชุม FOMC ซึ่งเป็นที่คาดหมายกันว่า Fed จะขึ้นดอกเบี้ยอีก 0.25% เป็น1.75-2.00% และรอการเปิดเผย Dot Plot จะมีการปรับดอกเบี้ยขึ้นจาก 2.125% เป็น 2.375%หรือไม่ หาก Dot Plot ยังคงคาดการณ์ดอกเบี้ยในปีนี้ไว้ที่ 2.125% หรือขยับขึ้นเล็กน้อยไม่เกิน 2.250% บ่งบอกว่า Fed ยังคงแผนการขึ้นดอกเบี้ยในปีนี้ไว้ที่ 3 ครั้งต่อปี จะเป็น Positive Surprise แต่แม้ Dot Plot จะปรับคาดการณ์ขึ้นเป็น 2.375% ตลาดจะไม่ตกใจรุนแรงมากมาย เนื่องจากมีการรับรู้ไปมากแล้วคาดว่าตลาดจะปรับลดลงเพียง 1-2 วันก็จะฟื้นกลับมาอีกครั้ง
– FIFA World Cup 2018 หรือฟุตบอลโลกครั้งที่ 21 ซึ่งจะเริ่มในวันพรุ่งนี้ 14 มิ.ย.-15 ก.ค. 61 จากสถิติการเคลื่อนไหวของ SET Index กับการแข่งขันฟุตบอลโลก 5 ครั้งที่ผ่านมา จะปรับ เพิ่มขึ้นเฉลี่ย 1.2% ด้วยความน่าจะเป็น 60% (ปรับเพิ่มขึ้นในการแข่งขัน 3 ครั้งล่าสุด ปี 2006 2010 และ 2014 กรอบ 2.3-6.6%)
กลุ่มอุตสาหกรรมที่มีโอกาสปรับเพิ่มขึ้นสูงด้วยความน่าจะเป็น 80% คือ พลังงาน 3.1% กลุ่มค้าปลีก 4.5% กลุ่มขนส่ง 5.7% กลุ่มบันเทิง 6.0%
หุ้นแนะนำ KTB CPALL ADVANC